CELEX: 32013R0531
Language: da
Date: 2013-06-10 00:00:00
Title: Kommissionens gennemførelsesforordning (EU) nr. 531/2013 af 10. juni 2013 om ændring af Kommissionens forordning (EF) nr. 341/2007 for så vidt angår importlicenser for hvidløg på grund af Kroatiens tiltrædelse

11.6.2013   
            
            
               DA
            
            
               Den Europæiske Unions Tidende
            
            
               L 159/5
            
         KOMMISSIONENS GENNEMFØRELSESFORORDNING (EU) Nr. 531/2013
   af 10. juni 2013
   om ændring af Kommissionens forordning (EF) nr. 341/2007 for så vidt angår importlicenser for hvidløg på grund af Kroatiens tiltrædelse
   EUROPA-KOMMISSIONEN HAR —
   under henvisning til traktaten om Kroatiens tiltrædelse, særlig artikel 3, stk. 4,
   under henvisning til akten om Kroatiens tiltrædelse, særlig artikel 41, og
   ud fra følgende betragtninger:
   
               (1)
            
            
               Kommissionens forordning (EF) nr. 341/2007 (1) omhandler åbning og forvaltning af toldkontingenter og indførelse af en ordning med importlicenser og oprindelsescertifikater for hvidløg og visse andre landbrugsprodukter importeret fra tredjelande.
            
         
               (2)
            
            
               I artikel 4 i Kommissionens forordning (EF) nr. 341/2007 skelnes der mellem traditionelle og nye importører, der kan ansøge om importlicenser for hvidløg i henhold til de toldkontingenter, der åbnes og forvaltes i overensstemmelse med nævnte forordning.
            
         
               (3)
            
            
               Med henblik på Kroatiens forventede tiltrædelse af Unionen fra den 1. juli 2013 bør der fastsættes overgangsregler for at give importører i Kroatien mulighed for at nyde godt af toldkontingenterne som traditionelle importører. Reglerne skal kun gælde, indtil disse importører er i stand til at opfylde de eksisterende regler.
            
         
               (4)
            
            
               Forordning (EF) nr. 341/2007 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ændring af forordning (EF) nr. 341/2007
   I artikel 4, stk. 2 i forordning (EF) nr. 341/2007 indsættes følgende som fjerde afsnit:
   
      »For Kroatien gælder følgende for importtoldkontingentperioderne 2013/2014, 2014/2015 og 2015/2016:
      
                  a)
               
               
                  første afsnit, litra a), anvendes ikke, og
               
            
                  b)
               
               
                  ved »import til Unionen« forstås import fra andre oprindelseslande end Unionens medlemsstater pr. 1. juli 2013.«
               
            
   Artikel 2
   Ikrafttræden
   Denne forordning træder i kraft, under forudsætning af at traktaten om Kroatiens tiltrædelse træder i kraft, og da på datoen herfor.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. juni 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 90 af 30.3.2007, s. 12.